อาการเจ็บหน้าอก อยู่ดีๆก็เจ็บขึ้นมา บริเวณตรงกลางระหว่างซี่โครงทั้งสอง เจ็บอยู่ซี่โครงไม่ใช่ภายใต้ซี่โครง เมื่อเอามือไปนวดเบาๆจะรู้สึกเจ็บ หรือขยับตัว หายใจเข้าออกลึกๆ หรือนั่งห่อไหล่ จะเกิดอาการเจ็บขึ้นมาทันที เมื่อเอามือกดลงแล้วปล่อยก็จะเจ็บมากเช่นกัน เปรียบเสมือนว่ามีใครเอามีดมากรีดระหว่างซี่โครงทั้ง2 ข้าง โดยจะรู้สึกเจ็บตั้งบริเวณไหปลาร้าลงมาจนสุดกระดูกซี่โครงก่อนถึงจุดลิ้นปี่ช่วงท้อง ซึ่งเกิดขึ้นอยู่บ่อย แต่ไม่ได้เกิดขึ้นทุกวัน เวลาเป็นแทบจะขยับตัวไม่ได้เลยครับ ไม่ทราบว่าเกิดจากอะไรครับ หรือเป็นสัญญาณเตือนอะไรรึป่าวครับ แล้วพอจะมีวิธีรักษาอย่างไร ขอบครับ
 อาการเจ็บหน้าอก ตรงกลางอาจเกิดจาก-กรดไหลย้อน มีอาการปวดแสบกลางหน้าอก อาจร่วมกับอาการอื่นๆ เช่น คลื่นไส้อาเจียน-โรคหลอดเลือดหัวใจขาดเลือด จะปวดแน่นๆกลางหน้าอกเหมือนมีอะไรมากดทับ โรคเยื่อหุ้มหัวใจอักเสบ โรคลิ้นหัวใจอักเสบ ถ้าเป็นทันทีและปวดไม่หาย อาจเป็นอาการเริ่มแรกของโรค หลอดเลือด Aortic dissection อาการจะรุนแรงไม่ทุเลา-กระดูกหน้าอก Sternum และซี่โครงอักเสบ ตรงรอยต่อ (costochondritis)-ความเครียด ความวิตกกังวล ทำให้เกิดอาการทางฝ่ายกายแทน (Somatoform disorder)-ปอดอักเสบ-โรคปวดประสาท (Neuropathic pain)เกิดจากปลายประสาทอักเสบ จะปวดแบบเสียวๆ ชาๆ จนถึงแสบร้อน โดยไม่มีสิ่งกระตุ้น สัมพันธ์กับโรคไทรอยด์ เบาหวาน-โรคผิวหนังงูสวัด เคยเป็นมาก่อน แล้วทำให้เกิดเส้นประสาทอักเสบเรื้อรังคำแนะนำ ควรไปพบแพทย์เพื่อตรวจเพิ่มเติม เช่นการส่องกล้องกระเพาะอาหารและหลอดอาหาร ตรวจหัวใจ ตรวจระบบการนำกระแสประสาท เอกซ์ปอด ระหว่างนี้ควรทานยาแก้ปวด ยาแก้อักเสบ NSAID ยาแก้ปวดทาภายนอก ออกกำลังกายสม่าเสมอ พักผ่อนให้เพียงพอ